বগুড়া সংবাদ ডট কম (ধুনট প্রতিনিধি ইমরান হোসেন ইমন) : বগুড়ার ধুনটে শিক্ষা প্রতিমন্ত্রী ও রাজবাড়ী-১ আসনের সংসদ সদস্য কাজী কেরামত আলীর আগমন উপলক্ষে প্রস্তুতিমূলক আলোচনা সভা অনুষ্ঠিত হয়েছে। রবিবার দুপুর ২টায় ধুনট ডিগ্রী কলেজ ও বিকাল ৫টায় ধুনট পাইলট বালিকা উচ্চ বিদ্যালয়ের আয়োজনে পৃথক ওই প্রস্তুতিমূলক সভা অনুষ্ঠিত হয়। ধুনট ডিগ্রী কলেজের ভারপ্রাপ্ত অধ্যক্ষ তৌহিদুর রহমানের সভাপতিত্বে সভায় প্রধান অতিথির বক্তব্য রাখেন শিক্ষা প্রতিমন্ত্রীর বেয়াই বগুড়া-৫ (শেরপুর-ধুনট) আসনের সংসদ সদস্য ও কলেজ পরিচালনা পর্ষদের সভাপতি বীর মুক্তিযোদ্ধা আলহাজ্ব হাবিবর রহমান। সভায় উপস্থিত ছিলেন, উপজেলা আওয়ামীলীগের সভাপতি অধ্যাপক টিআাইএম নূরুন্নবী তারিক, ধুনট থানার অফিসার ইনচার্জ (ওসি) খান মো: এরফান, কলেজ পরিচালনা পর্ষদের সদস্য গোলাম সোবাহান, শফিকুল ইসলাম চাঁন, শহিদুল্লাহ্ খান মুক্তা, প্রভাষক কামরুজ্জামান, আবু জাফর সিদ্দিক, হাদিউজ্জামান হাদী, উপজেলা স্বেচ্ছাসেবকলীগের সাধারন সম্পাদক হেদায়েতুল ইসলাম গামা, উপজেলা ছাত্রলীগের সভাপতি জাকারিয়া খন্দকার, সাধারন সম্পাদক আবু সালেহ্ স্বপন, ধুনট ডিগ্রী কলেজ ছাত্রলীগের আহবায়ক আরিফুর রহমান, যুগ্ন আহবায়ক তরিকুল ইসলাম, সোহাগ প্রমূখ।